દાહોદ શહેરના મોટા ઘાંચીવાડા વિસ્તાર રોગચાળાગ્રસ્ત હોવાને કારણે સોમવારે દિવસ દરમિયાન સર્વેલન્સની કામગીરી બાદ રાતના સમયે ટીમો ફોગિંગ કરવા માટે ગઇ હતી. ફોગિંગ ચાલી રહ્યું હતું ભેગા થયેલા વિસ્તારના રમતિયાળ બાળકો દ્વારા ધુમાડાનો લાભ લઇને ફોગિંગ કરતાં કર્મચારીઓ ઉપર પથ્થરમારો કરવામાં આવ્યો હતો. ફોગિંગ કરી રહેલાં કર્મચારીઓમાં ફરીદભાઇ કાજી, શંકરભાઇ પ્રજાપતિ, દીલીભાઇ નીમા અને અરવીંદભાઇ કેવળને પથ્થરો વાગતાં ગેબી ઇજા થઇ હતી. આ ઘટનાથી ફોગિંગ કરતાં કર્મચારીઓમાં નાસભાગ મચી ગઇ હતી. નાનુ ફોગિંગ પડી જવાને કારણે તેમાં આગ લાગી ગઇ હતી